Source: http://docplayer.fi/493096-Tilinpaatosoikaisujen-vaikutus-tunnuslukujen-kykyyn-ennustaa-maksuhairioita-suomalaisissa-pk-yrityksissa.html
Timestamp: 2017-10-16 23:49:23+00:00
Document Index: 1532076

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tilinpäätösoikaisujen vaikutus tunnuslukujen kykyyn ennustaa maksuhäiriöitä suomalaisissa pk-yrityksissä - PDF
Tilinpäätösoikaisujen vaikutus tunnuslukujen kykyyn ennustaa maksuhäiriöitä suomalaisissa pk-yrityksissä
Download "Tilinpäätösoikaisujen vaikutus tunnuslukujen kykyyn ennustaa maksuhäiriöitä suomalaisissa pk-yrityksissä"
1 Tilinpäätösoikaisujen vaikutus tunnuslukujen kykyyn ennustaa maksuhäiriöitä suomalaisissa pk-yrityksissä Laskentatoimi Maisterin tutkinnon tutkielma Vilma Virtanen 2010 Laskentatoimen ja rahoituksen laitos Aalto-yliopisto Kauppakorkeakoulu
2 AALTO-YLIOPISTON KAUPPAKORKEAKOULU TIIVISTELMÄ Laskentatoimen tutkielma Vilma Virtanen TILINPÄÄTÖSOIKAISUJEN VAIKUTUS TUNNUSLUKUJEN KYKYYN ENNUSTAA MAKSUHÄIRIÖITÄ SUOMALAISISSA PK-YRITYKSISSÄ Tutkielman tavoitteet ja rajaukset Tutkielmassa pyritään selvittämään, voiko tilinpäätöserien oikaisuilla parantaa tilinpäätöstunnuslukujen kykyä ennustaa maksuhäiriöitä. Tutkimus keskittyy pieniin ja keskisuuriin suomalaisiin yrityksiin ja käsitteeseen maksuhäiriöt luetaan mukaan kaikki maksuhäiriöt lievimmästä merkinnästä konkurssiin. Lähdeaineisto ja tutkimusmenetelmät Lähdekirjallisuutena käytetään mm. suomalaisia ja ulkomaisia alan akateemisia artikkeleita sekä tilinpäätösanalyysiin, konkurssitutkimukseen ja tilastollisiin menetelmiin liittyviä oppikirjoja ja oppaita. Suomen Asiakastiedon tietokannasta poimitussa empiirisessä aineistossa on yli 20 tuhannen pienen ja keskisuuren yrityksen tunnusluku- ja maksuhäiriötiedot. Tutkittavat tunnusluvut ovat omavaraisuusaste, quick ratio ja sijoitetun pääoman tuottoaste. Hypoteeseja muodostetaan kaksi: ensinnäkin, oikaisuilla odotetaan olevan negatiivinen vaikutus tunnuslukuihin, ja toiseksi tällä muutoksella uskotaan olevan positiivinen vaikutus tunnuslukujen kykyyn ennustaa maksuhäiriöitä. Tutkimusmenetelminä käytetään keskiarvotestiä ja mediaanin testiä tunnuslukujen muutoksen tutkimisessa sekä logistista regressioanalyysia tunnuslukujen maksuhäiriöiden ennustuskyvyn selvittämissä. Tulokset ja johtopäätökset Avainsanat Kiitokset Oikaisujen tunnuslukuja heikentävä vaikutus voidaan vahvistaa vain sijoitetun pääoman tuoton osalta. Oikaistuista ja oikaisemattomista tunnusluvuista logistisella regressioanalyysilla muodostettujen mallien väliltä ei löytynyt merkitsevää eroa. Oikaisuilla ei täten ole tunnuslukujen ennustekykyä parantavaa vaikutusta. Tulosten perusteella voidaan siis todeta, että tilinpäätös antaa jo sellaisenaan riittävän oikean kuvan yrityksen taloudellisesta asemasta, josta sitä ei voida oikaisemalla merkitsevästi parantaa. Kuitenkin riskiä oikaisujen tekemättä jättämisestä tulisi yksittäistapauksissa punnita, sillä suuresta yritysjoukosta saadut keskimääräistulokset eivät välttämättä päde yksittäisen yrityksen kohdalla. Tilinpäätösanalyysi, oikaisut, tunnusluvut, maksuhäiriö Suomen Asiakastieto Oy! 2
3 AALTO UNIVERSITY SCHOOL OF ECONOMICS SUMMARY Master s thesis in accounting 30th July 2010 Vilma Virtanen FINANCIAL STATEMENT ADJUSTMENTS EFFECT ON FINANCIAL RATIOS ABILITY TO PREDICT DISRUPTIONS OF PAYMENTS IN FINNISH SMES Purpose of the research This research aims to find out if adjusting financial statements improves the financial ratios ability to predict disruptions of payments. The research focuses on small and medium sized Finnish enterprises and the concept of disruption of payments includes all disruptions from the smallest ones to bankruptcy. Data and research methods Results and conclusions Key words Acknowledgements The source material includes academic articles and books related to financial statement analysis, bankruptcy research and statistical methods, from Finland and abroad. The empirical data is collected from the database of the company Suomen Asiakastieto Oy, and it includes data of financial ratios and disruptions of payments of over 20 thousand small and medium-sized companies. The financial ratios examined in this research are equity ratio, quick ratio and ROI (return on investment). Based on the theory, two hypotheses are formed for the empirical research: firstly, the adjustments are expected to have a negative effect on the financial ratios, and secondly, the change in the financial ratios is expected to have a positive effect on the financial ratios ability to predict disruptions of payments. Research methods include t-test, median test and logistic regression analysis. Only ROI changes significantly after the adjustments, as equity ratio and quick ratio do not. When comparing the logistic regression models constructed of adjusted ratios and reported ratios, no significant difference is found. Hence, the adjustments do not improve the financial ratios ability to predict disruptions of payments. The results indicate that the reported financial statements give a true picture of the company s financial standing, and that the picture cannot be improved much with adjustments. However, the risk of neglecting adjustments should be weighted individually. Financial statement analysis, adjustments, financial ratios, disruption of payment Suomen Asiakastieto Oy! 3
4 Sisällysluettelo!"#$%&'()*%"""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""+! "#"!$%&%'())*+,%'-./011*%.'!&2.*3**1422,!51!.%61%,2*####################################################################################7! "#8!$2*6%026,3'!*14.%*3!51!/15126,3*####################################################################################################################9! "#:!;)<=31%'3%,*.>!30(%%/%'3'!*2*6%02,!51!63,63%,3*!*2&.6,3*###################################################################?! "A!,"#-./(.01*#2(#*1))103141*#%0()(#*.3.)566*70()(3880.(""""""""""""""""""""""""""""""""""""""""""""""""""""!,! 8#"!$%&%'())*+,1'1&BB,%############################################################################################################################################# "8! 8#"#"!$%&%'())*+,1'1&BB,%'!6)B**)5)* ############################################################################################################# "8! 8#"#8!$%&%'())*+,1'1&BB,%'!%'-./011*%.&)<*33*######################################################################################### ":! 8#"#:!$%&%'())*+,1'1&BB,%'!3*3'30%'3' ####################################################################################################### 8#8!$%&%'())*+,.%61%,2* ############################################################################################################################################# "C! 8#8#"!;)<*+6.<*1!.%61%,253'!*3630%,3&&3##################################################################################################### "D! 8#8#8!$2&.,&1,63&01'!.%61%,2*########################################################################################################################## "9! 8#8#:!$1,33'!.%61%,2*############################################################################################################################################ 8A! 8#:!$2''2,&242*########################################################################################################################################################### 8D! 8#:#"!F1''1**1422=3'>!416141/1%,22=3'!51!016,241&0%2=3'!*2''2,&242*################################ 87! 8#:#8!G22*!*2''2,&242*####################################################################################################################################### :A! 8#:#:!$2''2,&26253'!<3%66.2=3* #################################################################################################################### :A! :"! 9"#:(/01&6.;.7)#<))10*(=.)<)#*.3.)566*70*.<'%.33("""""""""""""""""""""""""""""""""""""""""""""""""""""""" 9>! :#"!G16,2<)%/%+!51!6.'62/,,%################################################################################################################################# :C! :#"#"!G16,2<)%/%+ ################################################################################################################################################## :C! :#"#8!F.'62/,,%####################################################################################################################################################### :D! :#"#:!HB%*)!B/%*B6,3'!/1<.%*2,.'I3&0%%'!1512*20%,3&&3######################################################################### :D! :#8!F1*,12,!1%30(11'!6.'62/,,%*2*6%026,33'############################################################################################# :7! :#8#"!F.'62/,,%*2*6%026,3'!6&1,,%6.*######################################################################################################### :9! :#8#8!$%&%'())*+6,3'!2&6.%,3*!*%3=.*!*2''2,&26253'!*263'1 :#:!J%3'*3'!B/%*B,*3'!016,2<)%/%+%=3'!3''2,*10%,3'!<11,*3%*1########################################################### >"#A=5..;.)<)#(.)<.0*%#2(#*1*/.=10=<)<*<3=6*"""""""""""""""""""""""""""""""""""""""""""""""""""""""""""""""""?>! C#8!$2*6%02,03'3*3&0)* C#8#"!J.%66314%3'!<141%'*.53'!3&%0%'.%'*% C#8#8!F241%&341*!*%&1,*.&&%,3*!*2''2,&242* C#8#7!L/.**3&21'1&BB,%########################################################################################################################################## C:! C#8#9!G3/6%*,34BB,*1,.######################################################################################################################################## C:! """""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""" >>! D#"!F241%&341!1'1&BB,%!51!*2''2,&26253'!51612*20%'3' ############################################################################ CC! D#8!$2''2,&26253'!6.//3&11*%. ############################################################################################################################# C?! D#:!E%61%,253'!41%62*2,!*2''2,&262%<%' ########################################################################################################### DA! D8! D8! ################################################################################################### 4
5 ########################################################### D9! ################################################################################### 7A! 7A! *1,1(1%'.*26,3&&1################################################################################################################################################### 7"! D#C!N<*33'43*.!*2&.6,%,*1O!<B(.*33,%3'!*3,*12, ############################################################################################ D#D!$2*6%026,3'!<3%66.2=3*O!*2&.,*3'!<3/66BB,!3/%!*36%5+%&&3 ############################################################### 7C! +"#$%&*%566*7/0<*"""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""" +C! 7#"!N<*33'43*.############################################################################################################################################################## 79! 7#8!$2&.,*3'!03/6%*B,!51!B&3%,*)0%'3'############################################################################################################### 7?! 7#:!P1*6.*2*6%02,6B,B0B6,%) ############################################################################################################################### 9A! D6&'<31<**<3%""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""" C,! D..**<<*"""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""""" CB!! 5
6 Tutkielman taulukot Taulukko 2.1. Oikaisut ja niiden pääsääntöinen vaikutus tulokseen ja omaan pääomaan... 17! Taulukko 5.1. Liikevaihdon ja taseen loppusumman kuvailevat tilastolliset tunnusluvut... 46! Taulukko 5.2. Empiirisen tutkimuksen muuttujat... 53! Taulukko 6.1. Kuvailevat tilastolliset tunnusluvut aineistosta... 56! Taulukko 6.2. Tunnuslukujen jakautuminen... 58! Taulukko 6.3. Tunnuslukujen korrelaatiot keskenään... 59! Taulukko 6.4. Oikaisujen vaikutus tunnuslukuihin: t-testi... 61! Taulukko 6.5. Oikaisujen vaikutus tunnuslukuihin: U-testi... 61! Taulukko 6.6. Logistinen regressiomalli pelkillä oikaisemattomilla tunnusluvuilla... 63! Taulukko 6.7. Logistinen regressiomalli pelkillä oikaistuilla tunnusluvuilla... 63! Taulukko 6.8. Maksuhäiriöt toimialoittain aineistossa... 64! Taulukko 6.9. Logistinen regressiomalli kontrollimuuttujilla: oikaisematon... 66! Taulukko Logistinen regressiomalli kontrollimuuttujilla: oikaistu... 67! Taulukko Logistiset mallit kontrollimuuttujilla: yhteenveto... 68! Taulukko Logistisen regressioanalyysin luokittelutaulukot... 69! Taulukko Logistinen regressiomalli oikaisujen eroilla... 70! Taulukko Logistinen regressiomalli tasapainotetulla maksuhäiriöiden määrällä: oikaisemattomat tunnusluvut... 72! Taulukko Logistinen regressiomalli tasapainotetulla maksuhäiriöiden määrällä: oikaistut tunnusluvut... 72! Taulukko Logistinen regressiomalli tasapainotetulla maksuhäiriöiden määrällä: oikaisemattomat tunnusluvut ja oikaisujen eromuuttujat... 73! Tutkielmassa käytetyt kaavat (1) Sijoitetun pääoman tuottoaste (2) Omavaraisuusaste (3) Quick ratio (4) Prihtin erottelufunktio (5) Vinousluku (6) Huipukkuusluku (7) Logistisen regressioanalyysin funktio (8) Z-luku saman populaation suhdelukujen vertailussa... 51! 6
7 1. Johdanto 1.1 Tilinpäätösinformaation luotettavuus ja oikaisut Suomessa toimi vuonna 2008 lähes yritystä (Tilastokeskus 2010), joista noin sai maksuhäiriöitä vuonna 2009 (Asiakastieto 2010). Luku on melkoinen, sillä se tarkoittaa 9,7 % koko yritysmassasta. Kun yritys jättää maksuvelvoitteet suorittamatta tai pahimmillaan hakeutuu konkurssiin, myös velkoja menettää saatavansa. Miten nämä yritykset voi ennalta tunnistaa? Kysymystä on kysytty useaan kertaan, sillä saatavien menettäminen on ollut lainanantajan huoli yritysten rahoittamisen alusta asti. Konkurssin ja maksuhäiriöiden ennustaminen on ollut kiinnostuksen kohteena jo 1800-luvulta saakka, kun luottolaitosten rooli yrityksen rahoittamisessa kasvoi. Jo alusta alkaen tilinpäätöstiedot ovat olleet luottopäätöksen tukena, ja niiden merkitys kasvoi, kun luvulla konkurssitutkimuksessa pyrittiin rakentamaan konkurssin ennustamismalleja nimenomaan tilinpäätöstietojen perusteella lasketuista tunnusluvuista. (Laitinen 2004) Tilinpäätöstunnusluvuilla on edelleen merkittävä rooli yrityksen taloudellisen tilan selvittämisessä ja luottoriskin analysoinnissa. Tunnuslukujen perustan eli tilinpäätöstietojen laatuun onkin kiinnitetty paljon huomiota. Ongelma tilinpäätöstietojen luotettavuudessa lähtee yrityksen ja lainarahoittajan eri intresseistä tilinpäätösraportoinnissa. Yrityksen tavoitteena on usein raportoida hyvä tulos, ja johto saattaa esimerkiksi hyvien aikojen toivossa yliarvostaa tuotevarastonsa tai käyttää tarpeettoman pieniä poistoja. Ulkoinen rahoittaja kuitenkin tarvitsee luotettavaa tietoa yrityksen varallisuusasemasta, ja häntä kiinnostaa enemmän yrityksen todellinen maksuvalmius konkurssin uhatessa. Yrityksen näkökulma on subjektiivinen ja usein optimistinen, kuten halpahallikonserni Tokmannin esimerkki näyttää: johto kertoi tilinpäätöstiedotteessaan liikevaihdon kasvusta ja positiivisesta liikevoitosta ennen liikearvon poistoja, mutta tilinpäätöksen päästessä objektiivisten ja huomattavasti pessimistisempien analyytikoiden syyniin, huomio kiinnittyi negatiiviseen tulokseen ja korkeisiin korkokuluihin. (Sahiluoma 2010; Tokmanni 2010)! 7
8 Tokmannin esimerkissä tilinpäätöstä kaunisteltiin lähinnä tilinpäätöstiedotteessa, mutta toisinaan johdon optimistisuus ja kaunistelu yltää tilinpäätöslukuihin saakka. Tällöin yrityksestä muodostuu ulkopuoliselle tarkastelijalle tarpeettoman positiivinen tai johdon tarkoitusperien mukaan vääristynyt kuva. Tilinpäätösoikaisujen perimmäinen tarkoitus onkin korjata yrityksen tilinpäätös vastaamaan mahdollisimman hyvin sen taloudellista todellisuutta. Oikaisuilla on suuri merkitys tilinpäätöstiedon luotettavuuden varmistamisessa: ne eliminoivat yrityksen käyttämät keinot manipuloida tulosta ja hyödyntää joustokohtia edukseen. Niiden avulla varmistetaan tilinpäätöstietojen oikeellisuus, eli se, että tilinpäätökset antavat oikean kuvan yrityksen tuloksesta ja varallisuusasemasta (Kallunki & Kytönen 2002, 42-43). Näin yritysten tilinpäätökset saadaan samalle lähtöviivalle, jolloin niitä voidaan luotettavammin myös vertailla keskenään. Tilinpäätöstietojen oikeellisuus ja vertailukelpoisuus on oikaisujen lisäksi myös lainsäätäjän tavoite, ja lainsäädäntö onkin tiukentunut tilinpäätöksen joustokohtien suhteen. Tilinpäätösten vertailukelpoisuus on myös globaali tavoite: kansainväliset tilinpäätösstandardit (IFRS) pyrkivät saamaan tilinpäätökset vertailukelpoisiksi maailmanlaajuisesti. Myös EUdirektiiveillä tavoitellaan yhtenäisiä arvostussäännöksiä, tilinpäätöksen laadintaperiaatteita sekä julkaistavan tilinpäätösinformaation muotoa, ja tämä näkyy myös Suomen kirjanpitolaissa. Kirjanpitolain uudistus on tarkoittanut mm. laajempia liitetietovaatimuksia ja johtanut yhtenäisempiin tilinpäätöksiin. Näiden johdosta oikaisutarve on vähentynyt tai ainakin mahdollisuudet oikaisujen suorittamiseen ovat kasvaneet. (Kallunki & Kytönen 2002, 30-31) Tämä herättää kysymyksen oikaisujen tarpeellisuudesta: onko oikaisuilla nykymaailmassa enää merkitystä? Antaako tilinpäätös jo sellaisenaan yrityksen taloudellisesta tilasta niin totuudenmukaisen kuvan, että siitä voidaan laskea suoraan tunnusluvut ja arvioida luotettavasti maksuhäiriöiden riskiä? 1.2 Tutkimuksen tavoite ja rajaukset Tutkimuksen tavoitteena on selvittää tilinpäätösoikaisujen merkitystä tutkimalla niiden vaikutusta tunnuslukujen kykyyn ennustaa suomalaisen pk-yrityksen maksuhäiriöitä. Maksuhäiriöillä tarkoitetaan tässä tutkimuksessa erilaisia maksukyvyttömyystilanteita lievästä maksuhäiriömerkinnästä yrityksen konkurssiin, koska niissä kaikissa velkoja voi menettää saataviaan tai ainakin niiden suoritus voi viivästyä. Tutkimusongelmaa lähestytään ensin! 8
9 tutkimalla oikaisujen vaikutusta tunnuslukuihin, jonka jälkeen pyritään selvittämään, mikä merkitys tällä vaikutuksella on maksuhäiriöiden ennustamisessa. Tavoite on saada selkeä vastaus kysymykseen: parantaako oikaisujen tekeminen tunnuslukujen kykyä ennustaa maksuhäiriöitä? Suomen yrityskannasta 99 % on pieniä, alle 50 henkilöä työllistäviä yrityksiä. Tämä tarkoittaa, että myös suurin osa maksuhäiriöistä on pienten yritysten aiheuttamia. Aikaisempi oikaisujen tutkimus on kuitenkin keskittynyt pitkälti pörssiyrityksiin. Tässä tutkimuksessa huomio kohdistetaankin juuri pieniin ja keskisuuriin yrityksiin. Pienten yritysten tilinpäätöksissä oikaisutarvetta saattaa olla enemmän kuin tarkan sääntelyn alla olevien pörssiyhtiöiden, joita sääntelevät kirjanpito- ja osakeyhtiölain lisäksi IFRS ja arvopaperimarkkinalaki. 1.3 Lähdeaineisto, empiirinen tutkimus ja keskeiset tulokset Tutkimusongelmaa lähestytään ensin teoreettisesti syventymällä alan kirjallisuuteen, akateemisiin artikkeleihin, aikaisempiin tutkimuksiin, aiheeseen liittyviin lakeihin ja säädöksiin sekä muihin lähteisiin. Tärkeimpinä kotimaisina lähteinä mainittakoon Erkki K. Laitisen teokset, Yritystutkimusneuvottelukunnan (YTN) Yritystutkimuksen tilinpäätösanalyysi -opas sekä Jukka-Pekka Kallunkin ja Erkki Kytösen kirja Uusi Tilinpäätösanalyysi. Ulkomaisista lähteistä keskeisiä ovat mm. Edward I. Altmanin ja William H. Beaverin klassikoksi muodostuneet konkurssitutkimukset. Tutkimuksen empiiriseen osaan valitaan kolme tunnuslukua tilastolliseen tarkasteluun. Käytettävät tunnusluvut edustavat kannattavuuden, vakavaraisuuden ja maksuvalmiuden tunnuslukuja: sijoitetun pääoman tuottoaste on tyypillinen kannattavuuden tunnusluku, omavaraisuusaste on perinteinen vakavaraisuuden mittari ja quick ratio kertoo yrityksen maksuvalmiudesta (Kallunki & Kytönen, 2002, 73-88). Tutkimuskysymystä varten muodostetaan kaksi hypoteesia teoriaan pohjautuen. Ensinnäkin oletuksena on, että oikaisut heikentävät tunnuslukuja, ja toiseksi odotetaan, että oikaisujen tekeminen parantaa tunnuslukujen kykyä ennustaa maksuhäiriöitä. Hypoteeseja testataan suomalaisen yrityksen muodostamalla tilastoaineistolla, joka on poimittu Suomen Asiakastieto Oy:n tietokannasta. Koska tutkimuksessa keskitytään pieniin ja keskisuuriin yrityksiin, aineiston yritysten liikevaihto rajataan alle 10 miljoonaan. Aineiston yritysten! 9
10 tilinpäätökset on oikaistu YTN:n ohjeiden mukaan ja kaikille yrityksille lasketaan tutkimuksen kohteena olevat kolme tunnuslukua sekä oikaistuista että oikaisemattomista tilinpäätöksistä. Aineistossa käytetään yritysten vuoden 2005 tilinpäätöstietoja ja maksuhäiriömerkinnät poimitaan tilikautta seuraavalta 18 kuukauden ajanjaksolta. Keskeisin tutkimusmenetelmä on logistinen regressioanalyysi, jolla voidaan ennustaa todennäköisyyksiä kaksikategoriselle muuttujalle, eli tässä maksuhäiriömerkinnälle. Oikaisemattomista ja oikaistuista tunnusluvuista muodostettuja logistisia regressiomalleja verrataan keskenään. Lisäksi tunnuslukujen muutosta oikaisujen jälkeen tutkitaan keskiarvotestillä ja ei-parametrisella mediaanitestillä. Ensimmäinen hypoteesi oikaisujen heikentävästä vaikutuksesta tunnuslukuihin pitää paikkansa sijoitetun pääoman tuottoasteen kohdalla: tunnusluku heikkenee selvästi oikaisujen vaikutuksesta. Quick ration kohdalla mediaani ei juuri muutu ja omavaraisuusasteen keskiarvon muutos on positiivinen muttei tilastollisesti merkitsevä. Hypoteesi voidaankin vahvistaa täysin vain sijoitetun pääoman tuottoasteen osalta. Toista hypoteesia testattaessa oikaisuille ei vastoin odotuksia löydetä merkitystä maksuhäiriöiden ennustamisessa, sillä oikaistujen tunnuslukujen regressiomalli ei ole merkitsevästi oikaisemattomien tunnuslukujen mallia parempi ennustamaan maksuhäiriöitä. Oikaisuilla ei siis juuri näytä olevan merkitystä maksuhäiriöiden ennustamisessa. 1.4 Tutkielman rakenne Tutkielman rakenne seuraa tutkimuskysymystä: miten tilinpäätösoikaisut vaikuttavat tunnuslukujen kykyyn ennustaa maksuhäiriöitä? Tutkielman teoriaosassa syvennytään tutkimusongelman ymmärtämisen kannalta olennaisimpiin käsitteisiin alan kirjallisuuden sekä aikaisemman tutkimuksen perusteella. Ensin luvussa kaksi perehdytään tilinpäätösanalyysiin, YTN:n suosittelemiin oikaisuihin, niiden teoreettisiin vaikutuksiin tilipäätöserissä ja niihin liittyvään aikaisempaan tutkimukseen sekä tunnuslukujen ominaisuuksiin ja laskemiseen. Luvussa kolme syvennytään maksuhäiriöihin, syihin niiden taustalla sekä niiden ennustamiseen. Aikaisempia tutkimustuloksia käydään läpi sekä pohditaan, mitä lisähaasteita pieniin yrityksiin keskittyminen maksuhäiriötutkimukselle asettaa. Lisäksi käsitteiden välisiä suhteita! 10
11 selvennetään: oikaisujen ja tunnuslukujen asemaa tilinpäätösanalyysissa ja tunnuslukujen merkitystä maksuhäiriöiden ennustamisessa. Empiirinen tutkimus esitellään seuraavissa luvuissa neljä, viisi ja kuusi. Luvussa neljä muodostetaan tutkimuskysymyksen perusteella hypoteesit, ja luvussa viisi esitetään käytettävä aineisto, tilastolliset testit ja muut tutkimusmenetelmät, joilla hypoteesien paikkansapitävyyttä testataan. Tulokset esitetään luvussa kuusi, aloittaen ensin kuvailevista tilastollisista luvuista, päätyen korrelaation ja jakautumisen kautta keskiarvon ja mediaanin testeihin ja lopulta logistisen regressioanalyysin tuloksiin. Samassa yhteydessä pohditaan empiiriseen tutkimukseen liittyviä puutteita. Johtopäätökset vedetään luvussa seitsemän. Tutkimuksen perusteella saatuja vastauksia edellä mainittuun tutkimuskysymykseen analysoidaan ja niiden käytännön merkitystä pohditaan. Miten oikaisut vaikuttavat maksuhäiriöiden ennustamiseen, mikä merkitys tällä tuloksella on ja kuinka laajasti sitä voidaan yleistää? Lopuksi pohditaan aiheita ja laajennuksia jatkotutkimukselle tämän tutkimuksen rajausten pohjalta.! 11
12 2. Oikaisut ja tunnusluvut osana tilinpäätösanalyysia Tässä luvussa perehdytään aiheeseen liittyvään teoriataustaan, lakeihin ja säädöksiin. Ensin syvennytään tilinpäätösanalyysiin ja lopuksi siihen liittyviin oikaisuihin ja tunnuslukuihin paneudutaan yksityiskohtaisemmin. 2.1 Tilinpäätösanalyysi Tilinpäätösanalyysi on merkittävä osa päätöksentekoa esimerkiksi sijoituspäätöksissä, yrityskaupoissa ja yrityksen maksuhäiriö- ja konkurssiriskin arvioinnissa. Tilinpäätösanalyysissä analysoidaan yrityksen taloudellista tilaa tilinpäätösinformaation perusteella vertaamalla sitä muihin yrityksiin tai eri ajanjaksoina (Kallunki & Kytönen 2002, 14). Laitinen (2004) märittelee tilinpäätösanalyysin osana yritystutkimusta. Kun käytössä on yrityksen julkaisemat tilinpäätöstiedot, puhutaan tilinpäätösanalyysista, ja kun käytössä on tilinpäätöstietojen lisäksi esimerkiksi strategiaa, johtoa tai tuotteita koskevaa tietoa, on kyse laajemmasta yritysanalyysista. Tunnuslukuanalyysi eli tunnuslukujen laskeminen tilinpäätöksestä on osa tilinpäätösanalyysia. Rahoituskriisin todennäköisyyttä ennustettaessa tilinpäätösanalyysilla voidaan tutkia ja mitata kriisin oireita, mutta niiden yritykseen tai liiketoimintaympäristön liittyvät todelliset syyt eli kriisin varhaisimmat varoittajat jäävät analyysin ulkopuolelle, sillä tilinpäätösinformaatio on aina jo päättyneeltä tilikaudelta. Seuraavassa käsitellään tilinpäätösanalyysin käyttäjäryhmiä ja käyttötarkoituksia, tilinpäätösanalyysissa käytettäviä tietolähteitä sekä analyysin etenemistä Tilinpäätösanalyysin käyttäjät Yrityksen eri sidosryhmät ovat kiinnostuneita yrityksen taloudellisesta tilasta eri näkökulmista, ja näin myös tilinpäätösanalyysin käyttötarkoitus vaihtelee. Esimerkiksi kilpailijat seuraavat yrityksen katetuottoja ja eri liiketoimintojen kannattavuutta, omistajat ja sijoittajat ovat kiinnostuneita osingonmaksukyvystä ja tulevaisuuden tuloskehityksestä. Tavarantoimittajille on tärkeintä, että yritys on lyhyellä tähtäimellä maksukykyinen, kun vieraan pääoman sijoittajat seuraavat yrityksen pitkän aikavälin velkojen takaisinmaksukykyä ja vakavaraisuutta. Verottajan huomio keskittyy veronalaisen tuloksen selvittämiseen ja myös yritys itse analysoi taloudellista tilaansa, kannattavuutta, ja tekee ennusteita tulevaisuuden menestyksestä. Kun tässä tutkielmassa puhutaan maksuhäiriöiden ennustamisesta, kyse on nimenomaan vieraan pääoman sijoittajien, eli mm. luotonantajien ja rahoituslaitosten näkökulmasta. Heitä kiinnostaa ennen kaikkea yrityksen vakavaraisuus eli miten yritys! 12
13 suoriutuu pitkällä aikavälillä kannattavuuden vaihteluista huolimatta veloistaan (Kallunki & Kytönen 2002, 19). Velkojien luottopäätöksessä yrityksen taloudellinen tila on tärkeä tekijä ja siksi juuri luottokelpoisuuden analysointi on tilipäätösinformaation tyypillisimpiä käyttötarkoituksia (Fridson & Alvarez 2002, 267) Tilinpäätösanalyysin informaatiolähteet Tilinpäätösanalyysin tietolähteenä käytetään ennen kaikkea tilinpäätöstä. Kirjanpitolain tavoite tilinpäätöksen sisältämille tiedoille on pitkälti verosidonnainen: siinä määritellään periaatteet yrityksen verotettavan tulon laskemiseksi (Kallunki & Kytönen 2002 s. 15). Tilinpäätöstä säätelee kirjanpitolain lisäksi moni muu laki, kuten elinkeinoverolaki, arvopaperimarkkinalaki ja osakeyhtiölaki (Kallunki & Kytönen 2002, 19-20). Tilinpäätökseen kuuluu kirjanpitolain (KPL 3:1) mukaan tase, tuloslaskelma, liitetiedot ja toimintakertomus. Näiden perusteella voidaan jo analysoida ja oikaista tilinpäätös sekä laskea keskeisimmät tunnusluvut. Tilinpäätösinformaation on kuitenkin oltava riittävää. Esimerkiksi pienille kirjanpitovelvollisille (KPL 3:9:2 mukaiset rajat) on annettu huojennuksia, kuten vapautus toimintakertomuksen ja rahoituslaskelman laatimisesta, suppeammat liitetiedot tai lyhennetty tase, jolloin luotettavan tilinpäätösanalyysin laatiminen on luonnollisesti haasteellisempaa. Lisäksi pienille kirjanpitovelvollisille on tiettyjen ehtojen täyttyessä sallittu huojennus laatia bruttotuloksesta lähtevä tuloslaskelma, jolloin erät liikevaihto, liiketoiminnan muut tuotot, varastojen muutos, valmistus omaan käyttöön sekä materiaalit ja palvelut jäävät pois. Tilinpäätösanalyysia ei voida laatia bruttotuloksesta lähtevästä laskelmasta, ja tämän tutkimuksen aineiston tiedot perustuvat vain liikevaihdosta lähteviin tuloslaskelmiin (YTN 2005, 11). Muita tärkeitä tilinpäätökseen liitettäviä informaatiolähteitä ovat rahoituslaskelma ja tilintarkastuskertomus. Osakeyhtiölain (OYL 11:9:7) mukaan tietyt kokorajat ylittävän osakeyhtiön on laadittava myös rahoituslaskelma, josta saadaan täydennystä analyysiin: rahoituslaskelma paljastaa rahan lähteet ja käytön tilikauden aikana. Tilintarkastuskertomus on arvokas informaation lähde tilinpäätösanalyysin tekijälle, jolla ei ulkopuolisena ole pääsyä samoihin tietoihin kuin tilintarkastajalla. Riippumattomana asiantuntijana tilintarkastaja vahvistaa, onko tilinpäätös laadittu voimassaolevien standardien mukaisesti eli voiko tilinpäätösanalyysin laatija luottaa siinä esitettyihin lukuihin. Tilintarkastaja saattaa! 13
14 esimerkiksi huomauttaa aiheettomista arvonkorotuksista, jotka paremman tiedon puutteessa jäisivät oikaisematta. (YTN 2005, 73-74; White et al. 2003, 22-26) Tietoa saadaan myös yrityksen ulkopuolisista lähteistä: esimerkiksi tunnuslukujen toimialakeskiarvoja tarvitaan vertailussa ja osakemarkkinatieto tukee osakesijoittajien tunnuslukuanalyysin tarpeita (Kallunki & Kytönen 2002, 21-28) Tilinpäätösanalyysin eteneminen Tilinpäätösanalyysi on olennainen osa yritystutkimusta, ja se jaetaan kolmeen vaiheeseen: tilinpäätöstietojen muokkaukseen (accounting analysis), tunnuslukujen laskemiseen (financial analysis) ja ennusteiden tekoon (prospective analysis) (Wild & Subrayaman & Halsey 2007, 9-13). Kun tilinpäätös ja muut olennaiset tietolähteet on hankittu, tilinpäätöstietoja voidaan ryhtyä muokkaamaan. Ensin arvioidaan tuloksen laatua, eli heijastaako tilinpäätös riittävän hyvin yrityksen todellista taloudellista tilaa, sekä tehdään tarvittavat tilinpäätösoikaisut. Oikaisujen tavoitteena on tehdä tilinpäätöstiedot vertailukelpoisiksi eri yritysten ja eri vuosien välillä. Oikaisujen perusoletus on, että harkinnanvaraisuuksista ja yritysjohdon subjektiivisuudesta johtuen tilinpäätös ei anna riittävän oikeaa kuvaa yrityksen todellisesta tuloksesta ja rahoituksellisesta asemasta. Osa oikaisuista on yleisiä kaikille yrityksille tehtäviä oikaisuja, jotka muokkaavat tilinpäätöstä hyödyllisemmäksi analyytikon näkökulmasta hyödyllisemmäksi. Esimerkkinä tästä voidaan mainita rahoitustuottoihin ja -kuluihin sisältyvät kurssien vaihtelusta johtuvat erot. Tilinpäätösanalyysissa ne erotetaan oikaistuun tuloslaskelmaan omaksi eräkseen, jolloin rahoitustuottoihin ja -kuluihin sisältyvät vain todelliset tilikauden tuotot ja kulut ilman eri valuuttojen arvostamisesta johtuvia eroja. Laeista ja niiden tiukentumisesta huolimatta tilinpäätöksen laadintaan liittyy yhä harkinnanvaraa ja joustokohtia. Ne mahdollistavat tuloksenohjauksen (earnings management), jossa johto pyrkii esittämään tavoitteidensa mukaista tulosta (Stice & Stice 2006, ). Valtaosa oikaisuista tehdäänkin tilinpäätöksen joustokohtien vuoksi: esimerkiksi pieni osakeyhtiö ei välttämättä kirjaa tuloslaskelman palkkoihin yrityksen omistajan todellisesti nostamaa palkkaa. Erityisesti kun kyseessä on julkisesti noteerattu yritys, tilinpäätöksen! 14
15 laatijalla on motiivi valita tuloksen kannalta edullisempi kirjanpitokäytäntö silloin, kun valinta on mahdollinen. Tästä syystä tilinpäätöksen analysoijan on tärkeä suhtautua kriittisesti siinä olevaan informaatioon. Tilinpäätösanalyysia laadittaessa onkin hyvä tuntea yrityksen käytettävissä olevat tulossuunnittelun keinot ja tavoitteet (Fridson & Alvarez 2002, 3-26; Kallunki & Kytönen 2002, 43). Oikaisujen tekemisen jälkeen tilinpäätösanalyysissä tutkitaan yrityksen kannattavuutta, kassavirtoja ja riskiä laskemalla tunnusluvut ja kassavirtalaskelmat. Tunnuslukujen tarkoituksena on tiivistää tietty informaatio yhteen suhteelliseen lukuun, joka kuvaa tehokkaammin yrityksen todellista taloudellista tilaa. Pelkistä numeroista ei kuitenkaan ole vielä riittävää hyötyä yritystä analysoidessa, vaan tunnuslukuja on verrattava samalla toimialalla toimivien yritysten tunnuslukuihin. Näin saadaan yleistaloudellisten ja toimialakohtaisten tekijöiden vaikutukset poistettua. Tunnusluvut mahdollistavat tilinpäätösanalyysissa tärkeän yritysten ja eri vuosien välisen vertailun. Tunnuslukuihin perehdytään tarkemmin kappaleessa 2.3. Lopuksi analyysin aikaisemmissa vaiheissa kerätyn informaation perusteella ennustetaan yrityksen tulevaisuuden taloudellista menestystä ja sen vaikutusta edellä laskettuihin tunnuslukuihin ja kassavirtoihin (Wild, Subrayaman & Halsey 2007, 9-13). Tulevaisuuden kassavirtojen ennustaminen on erityisen kiinnostavaa osakesijoittajalle, sillä niistä voi määritellä yrityksen arvon. Ennusteiden teossa käytetään paljon oletuksia ja siinä myös tilinpäätöksen ulkoisten tietolähteiden, kuten toimialan kasvuennusteiden, merkitys korostuu. Ennusteissa luodaan jatkoa tilinpäätöksen luvuille mm. erilaisia kasvu- ja katetuottoprosentteja käyttäen, ja käyttämällä eri skenaarioiden mukaisia lukuja saadaan arvioitua ennusteiden herkkyyttä, eli paljonko ennusteet muuttuvat eri skenaarioissa. (Fridson & Alvarez 2002, ) 2.2 Tilinpäätösoikaisut Tässä kappaleessa syvennytään tilinpäätösanalyysin oikaisuihin. Ensin puhutaan oikaisujen lähtökohdista ja tarkoituksesta, esitellään niitä Suomessa ohjeistava yritystutkimusneuvottelukunta ja lopuksi käydään suositellut oikaisut sekä niiden vaikutukset tulokseen ja omaan pääomaan yksityiskohtaisemmin läpi.! 15
16 2.2.1 Lähtökohta oikaisujen tekemiselle Oletuksena oikaisujen tekemisessä on, että tilinpäätös on laadittu voimassa olevien lakien ja säännösten mukaisesti. Tilinpäätösanalyysissa voidaan kuitenkin myös korjata väärät kirjaukset ennen varsinaisten oikaisujen tekemistä. Esimerkiksi jos yritys on kirjannut lyhytaikaisiin saamisiin todellisuudessa pitkäaikaisia lainasaamisia, ne siirretään oikeaan kohtaan pitkäaikaisiksi saamisiksi, jotta yrityksen maksuvalmiudesta saadaan oikeampi kuva. Yritystutkimuksen keskeisiä tavoitteita on eri vuosien vertailukelpoisuus. Tilinpäätökset pyritään siis oikaisemaan niin, että ne ovat vertailukelpoisia sekä toimialan sisällä että eri vuosien välillä (Kallunki & Kytönen 2002, 42-44). Kirjanpitolaki sallii erilaiset normaalit tilinpäätösjärjestelyt, kuten taseeseen aktivoimisen ja poistojen ajoittamisen, mutta yritykset saattavat lisäksi käyttää heikossa taloudellisessa tilassa epänormaaleja tilinpäätösjärjestelyjä, kuten varaston yliarvostamista tai epävarmojen saatavien jättämistä taseeseen. Tilinpäätösjärjestelyistä johtuen virallisen tilinpäätöksen antama kuva saattaa poiketa todellisesta taloudellisesta tilasta. Tilinpäätösoikaisuilla pyritään korjaamaan tilinpäätösjärjestelyjen vaikutus pois ja saamaan tilinpäätösluvut vastaamaan yrityksen todellista taloudellista tilaa (Laitinen 2004, ). Tässä tutkielmassa tutkittavat tilinpäätösoikaisut perustuvat Yritystutkimusneuvottelukunnan (YTN) antamiin ohjeisiin, joiden mukaan myös empiirisen aineiston tilinpäätökset on oikaistu. YTN on jäsentensä yritystutkimuksen yhtenäistämiseen tähtäävä yhdistys. Yhdistyksen jäsenet ovat erilaisia pankkeja, vakuutus- ja rahoituslaitoksia sekä viranomaisia. YTN on julkaissut tilinpäätösanalyysiohjeistuksia antavaa Yritystutkimuksen tilinpäätösanalyysi -opasta vuodesta 1974 asti, ja se on suomalaisessa tilinpäätösanalyysissa laajasti käytetty perusteos. Edellä mainituista sidosryhmistä YTN:n opas on laadittu ensisijaisesti yritysrahoitustehtävissä toimivien tarpeisiin ja yritykseen liittyvän riskin selvittämistä varten, mikä sopii tähän tutkielmaan, sillä kummassakin näkökulma painottuu ulkoiseen rahoittajaan. (YTN 2005, 3; Laitinen 2004; 229) Monet oikaisut vaikuttavat nettotulokseen, taseen loppusummaan tai omaan pääomaan, jolloin niillä on välitön merkitys useampaan tunnuslukuun. Oikaisut ja niiden vaikutus tulokseen ja omaan pääomaan on tiivistetty taulukossa 2.1. Taulukosta näkyy, että oikaisuilla on teoriassa yleisesti tulosta sekä omaa pääomaa heikentävä vaikutus. Vaikkei oikaisulla olisikaan suoraa vaikutusta tulokseen tai omaan pääomaan, se voi vaikuttaa tunnuslukuihin esimerkiksi! 16
17 leasingvastuiden oikaiseminen taseeseen laskee tunnuslukuja, joissa taseen loppusumma on jakajana. Seuraavissa kappaleissa ja esitellään YTN:n suosittelemia oikaisuja Yritystutkimuksen tilinpäätösanalyysi (2005) oppaan pohjalta, seuraten oikaistun tuloslaskelman ja taseen erien järjestystä. Oikaisujen esittelyä täydennetään lisäksi tutkijan omalla analysoinnilla. Taulukko 2.1. Oikaisut ja niiden pääsääntöinen vaikutus tulokseen ja omaan pääomaan Liiketoiminnan muut tuotot ja kulut Palkkakorjaus Poisto-oikaisu Muut korko- ja rahoitustuotot sekä korkokulut ja rahoituskulut 0 Välittömät verot Satunnaiset kulut Tilikausioikaisu Aineettomat hyödykkeet Aineelliset hyödykkeet Sisäiset osakkeet ja osuudet Sisäiset saamiset Leasingvastuukanta Vaihto-omaisuus Factoringrahoitus Ennakko-osinko Osatuloutusten saamiset Pääomalaina Poistoero ja vapaaehtoiset varaukset Oman pääoman oikaisut Saadut ennakot Osamaksuvelat ja muut korolliset velat Vaikutus tulokseen / omaan pääomaa negatiivinen negatiivinen negatiivinen positiivinen / negatiivinen negatiivinen negatiivinen negatiivinen negatiivinen negatiivinen 0, kasvattaa taseen loppusummaa negatiivinen 0, kasvattaa taseen loppusummaa positiivinen 0, heikentää käyttöpääoman ja maksuvalmiuden tunnuslukuja positiivinen negatiivinen positiivinen / (negatiivinen) 0, parantaa velkatarkasteluun liittyviä tunnuslukuja 0, vaikutus mm. sijoitetun pääoman tuottoon! 17
18 2.2.2 Tuloslaskelman oikaisut Liiketoiminnan muut tuotot ja kulut Liikevaihtoon kirjataan tuotot, jotka liittyvät yrityksen varsinaiseen toimintaan. Muut tuotot kirjataan liiketoiminnan muihin tuottoihin tai satunnaisiin tuottoihin. Perussääntö on, että liikevaihdossa tai liiketoiminnan muissa tuotoissa esitetään tuotot, joita vastaavat kulut ovat myös liikevoiton yläpuolella. Joskus liiketoiminnan muihin tuottoihin kirjataan olennaisia ja kertaluonteisia tuottoja, joita vastaavat kulut voivat olla ennen liikevoittoa, mutta joiden esittäminen ennen liikevoittoa heikentää eri vuosien vertailukelpoisuutta. Tällöin kyseiset erät siirretään satunnaisiin tuottoihin. Tämä oikaisu heikentää oikaistun tuloslaskelman liiketoiminnan tulosta ja nettotulosta. Jos liiketoiminnan muista tuotoista siirretään satunnaisiin tuottoihin tuloksen kannalta oleellisia ja normaaliin liiketoimintaan kuulumattomia eriä, näitä vastaavat kulut on myös siirrettävä liiketoiminnan muista kuluista satunnaisiin. Muissa tapauksissa kuluja ei oikaista satunnaisiksi. Palkkakorjaus Verotus kohtelee eri yhtiömuotoja erilailla ja se näkyy erityisesti pienten yritysten omistajayrittäjän itselleen maksamassa palkassa. Osakeyhtiössä yrittäjä yleensä maksaa itselleen palkkaa tuloslaskelman kautta, kun taas henkilöyhtiön tuloslaskelmassa ei näy omistajan yrityksestä tekemiä yksityisottoja, sillä niillä on vaikutus vain taseeseen. Jotta eri yhtiömuotojen tulokset olisivat keskenään vertailukelpoisia, YTN suosittelee laskennallisen palkkakorjauksen tekemistä. Palkkakorjaus tehdään pääsääntöisesti yksityisille elinkeinonharjoittajille sekä henkilöyhtiöille, joiden omistajien työpanosta vastaava palkka ei näy tuloslaskelmassa kuluna. Palkkakorjaus on vakiomäärä, yrityksen liikevaihdosta riippuen tai euroa, eivätkä yksityisotot vaikuta sen suuruuteen. Palkkakorjausta ei tehdä, jos yrityksen liikevaihto on alle euroa. Poisto-oikaisu Poistot ovat monella yrityksellä suuri kuluerä, ja niiden tekemättä jättäminen tai ylipitkien poistoaikojen käyttäminen vaikuttaa huomattavasti yrityksen kannattavuuteen. Esimerkiksi aineettomat hyödykkeet tulee yleensä poistaa enintään viidessä vuodessa, ja jos yritys käyttää selvästi pidempiä poistoaikoja, tuloslaskelman poistot jäävät pieniksi. Jos yrityksen tuloslaskelmassa esittämät poistot ovat riittämättömät, YTN suosittelee poisto-oikaisun tekemistä. Yrityksen tuloslaskelmaan lisätään tällöin kuluksi elinkeinoverolain (EVL) sallimat maksimipoistot, jotka lasketaan käyttöomaisuuden tasearvojen perusteella. Poisto-! 18
19 oikaisulla on välitön vaikutus liiketulokseen ja se pienentää myös sen kohteena olevien taseerien arvoa. Muut korko- ja rahoitustuotot sekä korkokulut ja rahoituskulut Valuuttojen vaihtelusta johtuvat kurssivoitot erotetaan varsinaisista korko- ja rahoitustuotoista, ja siirretään oikaistun tuloslaskelman kohtaan kurssierot. Oikaistu tuloslaskelma antaa näin paremman kuvan siitä, mikä osuus korko- ja rahoitustuotoista johtuu kurssien vaihtelusta, ja mikä liittyy esimerkiksi yrityksen antamiin lainoihin. Vastaavasti korko- ja rahoituskuluista siirretään kurssitappioiden osuus kurssieroihin. Tunnuslukujen kannalta oikaisulla ei ole juuri vaikutusta, sillä se ei vaikuta nettotulokseen. Välittömät verot Tuloslaskelmaan sisällytetään vain tilikauteen liittyvät verot. Aikaisemmilta tilikausilta saadut veronpalautukset tai maksetut lisäverot eivät kuulu tilikauden veroihin ja ne siirretään satunnaisiin tuottoihin tai kuluihin. Myös satunnaisista tuotoista tai kuluista aiheutuneet verot siirretään satunnaisiin tuottoihin tai kuluihin. Oikaisun tarkoitus on parantaa eri vuosien vertailukelpoisuutta. Laskennallisten verosaamisten ja velkojen muutos siirretään veroista kohtaan muut tuloksen oikaisut, eli oikaistussa tuloslaskelmassa nettotuloksen jälkeen. Satunnaiset kulut Satunnaisten kulujen on täytettävä tietyt kriteerit, kuten kertaluonteisuus, olennaisuus ja tavanomaisesta toiminnasta poikkeaminen. Jos satunnaisiin kuluihin on kirjattu kuluja, jotka eivät täytä näitä kriteerejä, eli toisin sanoen ne ovat varsinaiseen liiketoimintaan kuuluvia kuluja, ne oikaistaan liiketoiminnan kuluihin. Toiseen suuntaan, eli satunnaisten tuottojen oikaisemista liiketoiminnan muiksi tuotoiksi ei YTN:n oppaassa määritellä, eikä liiketoiminnan tuottojen ilmoittaminen satunnaisina olisikaan yrityksen kannalta järkevää. Tilikausioikaisu Jos tilikauden pituus on poikkeuksellisesti eri kuin 12 kuukautta, tuloslaskelman luvut eivät luonnollisesti ole vertailukelpoisia yritysten, joiden tilikausi on vuosi, kanssa. Tase kuvaa vain tilikauden päättymispäivän tilannetta, joten tilikausioikaisua tarvitaan vain tuloslaskelmaan. Oikaisussa tuloslaskelman erät suhteutetaan 12 kuukauden lukuja vastaaviksi. Tilikausioikaisu ei kuitenkaan koske tämän tutkimuksen aineiston yrityksiä, sillä niiden tilikaudet ovat kaikki 12 kuukautta. Muihin oikaisuihin verrattuna tilikausioikaisu on! 19
20 luonteeltaan lähinnä tekninen, eikä sen tarkoitus ole korjata tilinpäätöksen tekijän tuottamia lukuja, vaan ainoastaan tuoda tilinpäätös vertailukelpoiseksi muiden yritysten ja vuosien kanssa Taseen oikaisut Tasetta oikaistessa on otettava huomioon, että myös oikaistun taseen täytyy täsmätä. Toisen puolen eriä oikaistaessa on siis huomioitava taseen loppusumman muutos myös toisella puolella. Vastaavaa-puolen oikaisut näkyvät vastattavaa-puolella tyypillisesti omassa pääomassa. Aineettomat hyödykkeet Oikaistun taseen aineettomat hyödykkeet koostuvat kehittämismenoista, liikearvosta ja muista aineettomista hyödykkeistä, joihin on yhdistelty virallisesta taseesta aineettomat oikeudet, muut pitkäaikaiset menot ja ennakkomaksut. Kehittämismenojen on täytettävä kauppa- ja teollisuusministeriön (KTM, Suomen säädöskokoelma 50/1998) mukaan kaikki seuraavat ehdot: kirjanpitovelvollisella on oltava kirjallinen suunnitelma ja tarvittavat voimavarat kehittämisprojektin loppuunsaattamiseen ja sen kohteena olevan hyödykkeen hyödyntämiseen omassa toiminnassa. Lisäksi hyödykkeen on oltava yksilöity ja sen kehittämishankkeeseen kohdistuvat menot on voitava luotettavasti selvittää, sekä kannattavuuden on oltava osoitettavissa todennäköiseksi. Kehittämismenot poistetaan korkeintaan viidessä vuodessa. Mikäli yritys on kirjannut kehittämismenoiksi kuluja, jotka eivät täytä edellä mainittuja kriteerejä, ne poistetaan taseen varoista ja vastaava vähennys tehdään vastattavaan puolelle omaan pääomaan. Sama koskee arvottomaksi osoittautunutta liikearvoa tai aiheettomasti aktivoituja muita aineettomia hyödykkeitä. Oikaisulla on negatiivinen vaikutus omaan pääomaan. Aineelliset hyödykkeet Maa- ja vesialueista ei tehdä poistoja, ja niiden arvonnousut kirjataan arvonkorotuksena, joilla ei ole tulosvaikutusta. Jos arvonkorotus osoittautuu myöhemmin aiheettomaksi, se on kirjanpitolain mukaan peruutettava. Jos yritys ei ole näin toiminut, arvonkorotus oikaistaan tilinpäätösanalyysissa taseen molemmilta puolilta pois. Rakennukset, rakennelmat, koneet ja kalusto sekä muut aineettomat hyödykkeet poistetaan vaikutusaikanaan. Jos poistot ovat riittämättömät, tehdään edellä esitelty poisto-oikaisu, joka pienentää myös vastaavia tasearvoja.! 20